पी चिदंबरम का हमला: राहुल गांधी ने सबसे पहले IAF की बहादुरी को किया सलाम, फिर PM मोदी क्यों भूले?  
चिबंदरम ने साधा पीएम मोदी पर निशाना
IAF स्ट्राइक को लेकर किया ट्वीट
कहा- राहुल ने किया सबसे पहले सलाम
IAF Vice Air Marshal declined to comment on casualties. MEA statement said there were no civilian or military casualties. So, who put out the number of casualties as 300-350?
एक सवाल के जवाब में उन्होंने कहा, ‘हम जिम्मेदार विपक्ष की भूमिका निभा रहे हैं. हम चाहते हैं कि सरकार जो भी उचित समझती है वो कदम उठाए. सिर्फ सत्ताधारी दल के नेता ऐसे बयान दे रहे हैं जो राजनीतिक हैं. राजनाथ सिंह, अमित शाह और बीएस येदियुरप्पा ने राजनीतिक बयान दिए. इस पर मीडिया सवाल नहीं कर रहा है.' यह पूछे जाने पर कि क्या आगामी चुनाव में पुलवामा हमला और वायुसेना की कार्रवाई मुद्दा होगा तो चिदंबरम ने कहा, ‘मुझे नहीं पता कि यह चुनाव में बड़ा मुद्दा होगा या नहीं. लेकिन देश में और भी बड़े मुद्दे हैं. अर्थव्यवस्था की खराब स्थिति, नौकरियों का संकट, किसानों की दुर्दशा, वित्तीय घाटा तथा कई ऐसे मुद्दे हैं जो इस चुनाव में बड़े मुद्दे होंगे.'
इसके साथ ही भारत-पाक तनाव की पृष्ठभूमि में कहा कि प्रधानमंत्री नरेंद्र मोदी को पाकिस्तान के साथ तनाव को कम करने और कश्मीरियों के बीच भरोसा पैदा करने की रणनीति पर काम करना चाहिए. 
यह पूछे जाने पर कि वह प्रधानमंत्री को फिलहाल क्या सलाह देंगे तो कांग्रेस नेता ने कहा, ‘सरकार को पूरा हक है कि वह अपने पास उपलब्ध सूचना के आधार पर कार्रवाई करे. वायुसेना ने कार्रवाई की और पूरा देश एकजुट रहा. मोदी जी, अपने मंत्रिमंडल या रजनीतिक दलों से बातचीत करके ऐसी रणनीति अपनाएं कि पाकिस्तान के साथ तनाव कम हो और कश्मीर के लोगों को फिर से भरोसा हो कि उनके हितों की रक्षा की जाएगी.'